Държавен вестник, бр. 45, 2023 г., стр. 17

БРОЙ  45	
Д Ъ Р Ж А В Е Н  В Е С Т Н И К 	
СТР.  17  
2. Съветът може да прави препоръки с 
цел да се насърчи зачитането и спазването 
на правата на човека и основните свободи 
за всички.
3. Съветът може да изготвя проектоконвен­
ции за представяне на Общото събрание по 
въпроси, влизащи в неговата компетентност.
4. Съветът може да свиква съгласно пред­
писаните от Организацията правила между­
народни конференции по въпроси, влизащи 
в неговата компетентност.
Член 63
1. Икономическият и социален съвет може 
да сключва с всяка от посочените в чл. 57 
организации споразумения за определяне ус­
ловията, при които съответната организация 
ще бъде поставена във взаимоотношение с 
Организацията на обединените нации. Тези 
споразумения подлежат на одобрение от Об­
щото събрание.
2. Съветът може да съгласува дейността на 
специализираните организации чрез консул­
тации с тях и чрез препоръки до такива орга­
низации, както и чрез препоръки до Общото 
събрание и до членовете на Организацията 
на обединените нации.
Член 64
1. Икономическият и социален съвет може 
да взема подходящи мерки за получаване на 
редовни доклади от специализираните органи­
зации. Той може да се споразумява с членовете 
на Организацията и със специализираните 
организации, за да получава доклади относно 
взетите от тях мерки в изпълнение на него­
вите собствени препоръки и на препоръките 
на Общото събрание по въпроси, влизащи в 
неговата компетентност.
2. Съветът може да съобщава на Общото 
събрание своите бележки по тези доклади.
Член 65
Икономическият и социален съвет може да 
предоставя информация на Съвета за сигур­
ност и е длъжен да му помага, ако последният 
поиска това.
Член 66
1. Във връзка с изпълнението на препоръ­
ките на Общото събрание Икономическият и 
социален съвет изпълнява такива функции, 
каквито влизат в неговата компетентност.
2. Съветът може с одобрение на Общото 
събрание да извършва услуги по искане на 
членове на Организацията и по искане на 
специализираните организации.
3. Съветът изпълнява и други такива функ­
ции така, както са определени в други части 
на настоящия Устав или които могат да му 
бъдат възложени от Общото събрание.
Гласуване
Член 67
1. Всеки член на Икономическия и соци­
ален съвет има един глас.
2. Решенията на Икономическия и социален 
съвет се приемат с мнозинство от присъства­
щите и гласуващи членове.
Процедура
Член 68
Икономическият и социален съвет създа­
ва комисии в икономическата и социалната 
област за насърчаване развитието на правата 
на човека и други такива комисии, които биха 
се оказали необходими за изпълнението на 
неговите функции.
Член 69
Икономическият и социален съвет поканва 
всеки член на Организацията да участва без 
право на глас при обсъждането на всеки въ­
прос, който е от особен интерес за този член.
Член 70
Икономическият и социален съвет може 
да взема мерки, така че представители на 
специализираните организации да участват 
без право на глас в неговите разисквания и 
в създадените от него комисии, а така също 
и представители на съвета да участват в раз­
искванията на специализираните организации.
Член 71
Икономическият и социален съвет може да 
взема подходящи мерки за консултиране на 
неправителствените организации, които са за­
интересувани по въпроси, влизащи в неговата 
компетентност. Такива мероприятия могат да 
бъдат уговаряни с международни организации 
и когато е необходимо, с национални орга­
низации след допитване до заинтересувания 
член на Организацията.
Член 72
1. Икономическият и социален съвет приема 
свои процедурни правила, включващи реда 
за избиране на неговия председател.
2. Икономическият и социален съвет се 
свиква според нуждите в съответствие със 
своите процедурни правила, които трябва да 
съдържат разпоредба за свикване на заседа­
ния по искане на мнозинството от членовете.
ГЛАВА ХI
ДЕКЛАРАЦИЯ ОТНОСНО НЕСАМО-
УПРАВЛЯВАЩИТЕ СЕ ТЕРИТОРИИ
Член 73
Членовете на Организацията на обединени­
те нации, които носят или поемат отговорност 
за управлението на територии, чиито народи 
още не са достигнали до пълно самоупра­
вление, признават принципа, съгласно който 
интересите на жителите на тези територии са 
първостепенни, и приемат като свещен дълг 
задължението да оказват възможно най-голямо 
съдействие за благополучието на жителите 
на тези територии в рамките на системата за 
международен мир и сигурност, установена в 
настоящия Устав, и за тази цел: